ΤΕΧΝΟΛΟΓΙΚΗ ΕΡΕΥΝΑ

«Διαδικτυακές συνήθειες

παιδιών και εφήβων στην Ελλάδα»



ΜΑΘΗΤΗΣ: ΓΙΩΡΓΟΣ ΛΑΚΑΡΔΗΣ

ΣΧΟΛΕΙΟ: 3ο Γυμνάσιο Χαϊδαρίου

ΤΜΗΜΑ : Γ3

ΥΠ.ΚΑΘΗΓΗΤΡΙΑ: ΠΑΠΑΗΛΙΟΥ Ε.

ΣΧΟΛΙΚΟ ΕΤΟΣ :2020-2021

ΕΙΣΑΓΩΓΗ

Πριν από μερικές δεκαετίες, ο μαγικός κόσμος του διαδικτύου θα έμοιαζε σενάριο ταινίας επιστημονικής φαντασίας. Για τα παιδιά και τους εφήβους σήμερα η πλοήγηση στο διαδίκτυο( το σερφάρισμα) είναι μια καθημερινή συνήθεια. Παιδιά και έφηβοι στις μέρες μας έχουν ευκαιρίες για πληθώρα δραστηριοτήτων που μπορούν να ενισχύσουν τις δεξιότητές τους και να ενδυναμώσουν τη γνώση και τη δημιουργικότητά τους. Το διαδίκτυο όμως είναι ένας κόσμος ανοιχτός προς όλους. Γι αυτό και υπάρχουν τόσοι κίνδυνοι για τα παιδιά όπως η διαδικτυακή αποπλάνηση, ο εθισμός και ο διαδικτυακός εκφοβισμός( cyber bulling).



Τι πραγματεύεται η έρευνα

Ο σκοπός της έρευνάς μας είναι να εξετάσουμε ποιες είναι οι διαδικτυακές συνήθειες των παιδιών στη χώρα μας ώστε να κατανοήσουμε ακόμα περισσότερο τι αποτελεί πόλο έλξης για τους νέους ,ποιες είναι οι ωφέλειες, αλλά και πού κρύβονται κίνδυνοι για τους ανήλικους χρήστες. Ο στόχος είναι η καλύτερη ενημέρωση παιδιών, γονέων και εκπαιδευτικών ώστε το διαδίκτυο όσο το δυνατόν να ωφελεί τους νέους χωρίς να τους βλάπτει. Η παρούσα έρευνα αφορά τα παιδιά ηλικίας 5-17 της χώρας μας και διεξήχθη από τον Σεπτέμβριο του 2020 έως και τον Δεκέμβριο του 2020, την περίοδο που ο κορωνοιός ήταν σε έξαρση στην Ελλάδα. Παράμετροι που θα επηρεάσουν την έρευνά μας είναι ότι αυτή την περίοδο της πανδημίας υπήρξε lockdown και τα σχολικά μαθήματα γίνονταν διαδικτυακά.

Παρουσίαση του σκοπού της έρευνας

**Ο σκοπός της έρευνας είναι να ενημερώσει γονείς και μαθητές για τις διαδικτυακές συνήθειες των εφήβων και τους κινδύνους που κρύβονται στην ενασχόλησή τους με το διαδίκτυο. Η έρευνα μπορεί να χρησιμοποιηθεί και από επιστήμονες όπως καθηγητές , ψυχολόγους και κοινωνιολόγους.** Βασικός της στόχος είναι να ενημερώσει για ένα τόσο σημαντικό θέμα που απασχολεί τις περισσότερες οικογένειες που έχουν παιδιά σε ηλικία που ασχολούνται αρκετά με το διαδίκτυο.



Παρουσίαση των αναγκών που εξυπηρετεί

Στο παρελθόν έχουν γίνει και άλλες έρευνες γύρω από τη σχέση των ανθρώπων γενικά με το διαδίκτυο. Υπάρχουν έρευνες που έχουν ασχοληθεί με τους νέους και το διαδίκτυο προκειμένου να ενημερωθούν οι γονείς και τα παιδιά για το θέμα αυτό. Η συγκεκριμένη έρευνα θα προσθέσει **νέες πληροφορίες** την περίοδο της πανδημίας του κορονοιού και θα συμβάλει στην **καλύτερη ενημέρωση** για το πώς έχει εξελιχθεί η σχέση των εφήβων με το διαδίκτυο , αν ασχολούνται περισσότερο από ότι πριν μερικά χρόνια καθώς επίσης αν οι κίνδυνοι παραμένουν οι ίδιοι ή αν έχουν αυξηθεί ή ελαττωθεί.

Διαμόρφωση της υπόθεσης της έρευνας

Σύμφωνα και με την διαμόρφωση προηγούμενων ερευνών θα προσπαθήσουμε να διερευνήσουμε με τι ασχολούνται οι νέοι στο διαδίκτυο ανάλογα με το **φύλο και την ηλικία**. Επίσης πόσο επηρεάζει το διαδίκτυο τις **υπόλοιπες ασχολίες τους και τη φυσική τους κατάσταση**. Ποια είναι **τα ποσοστά εθισμού, διαδικτυακής παρενόχλησης και αν έχουν έρθει αντιμέτωποι με άλλους κινδύνους**. Τέλος θα διερευνηθεί **κατά πόσο είναι καλά ενημερωμένοι και αν επιθυμούν καλύτερη ενημέρωση.** Η στατιστική ανάλυση θα γίνει με τη βοήθεια ανάλογου ερωτηματολογίου.

Παράμετροι που δεν επηρεάζουν την έρευνα

Θεωρώ ότι την έρευνα μας δεν απασχολεί αν τα παιδιά που συμμετέχουν ζουν σε μεγαλουπόλεις ή στην επαρχία. Θεωρούμε ότι πλέον η σχέση των παιδιών με το διαδίκτυο είναι ιδιαίτερα στενή ανεξάρτητα με το μέρος της Ελλάδας στο οποίο ζουν. **Θα ήταν σχεδόν αδύνατο να διεξαχθεί η έρευνα με γεωγραφικά κριτήρια.**

**Επίσης δεν λαμβάνεται υπόψη στην έρευνα το γεγονός ότι τα παιδιά την περίοδο αυτή κάνουν τα σχολικά μαθήματα** διαδικτυακά γιατί εξετάζουμε την ενασχόλησή τους με το διαδίκτυο τον υπόλοιπο καιρό ως δραστηριότητα του ελεύθερού χρόνου τους. **Εάν το λαμβάναμε υπόψη η έρευνα μπορεί να μας έδινε λανθασμένα αποτελέσματα γιατί αυτό γίνεται προσωρινά και εξυπηρετεί καθαρά μαθησιακούς σκοπούς.**

****

ΕΡΩΤΗΜΑΤΟΛΟΓΙΟ ΓΙΑ ΤΗΝ ΕΡΕΥΝΑ ΝΕΟΙ ΚΑΙ ΔΙΑΔΙΚΤΥΟ

Το ερωτηματολόγιο αυτό είναι σχετικό με το θέμα «οι διαδικτυακές συνήθειες των νέων στη χώρα μας» και έχει σκοπό να μας βοηθήσει να εμπλουτίσουμε την έρευνά μας με στατιστικά στοιχεία. Σας ευχαριστούμε για τη συμμετοχή σας.

Συμπληρώστε με Χ στη απάντηση που σας αντιπροσωπεύει.

1.Ποιο είναι το φύλο σας;

Αγόρι ⃝ Κορίτσι ⃝

2.Ποια είναι η ηλικία σας;

6-10⃝ 10-14⃝ 14-18⃝

3.Μαθαίνετε κάποια ξένη γλώσσα;

ΝΑΙ, ΜΙΑ ⃝ ΝΑΙ, ΔΥΟ⃝ ΟΧΙ ΚΑΜΙΑ ⃝

4. Ασχολείστε με κάποιο μουσικό όργανο ή κάποια άλλη καλλιτεχνική δραστηριότητα(πχ ζωγραφική);

ΝΑΙ ⃝ ΟΧΙ⃝

5.Ασχολείστε με κάποιο άθλημα;

ΝΑΙ⃝ ΟΧΙ ⃝

6. Τις σχολικές σας επιδόσεις θα τις χαρακτηρίζατε;

ΜΕΤΡΙΕΣ ⃝

ΚΑΤΩ ΤΟΥ ΜΕΤΡΙΟΥ⃝

ΚΑΛΕΣ⃝

ΠΟΛΥ ΚΑΛΕΣ- ΑΡΙΣΤΕΣ⃝

7. Το σωματικό σας βάρος θα λέγατε ότι είναι:

ΦΥΣΙΟΛΟΓΙΚΟ ⃝

ΚΑΤΩ ΑΠΟ ΤΟ ΚΑΝΟΝΙΚΟ⃝

ΠΑΝΩ ΑΠΟ ΤΟ ΚΑΝΟΝΙΚΟ⃝

8.Εχετε δικό σας κινητό , τάμπλετ ή υπολογιστή;

ΝΑΙ ⃝ ΟΧΙ ⃝

9.Οταν είστε στο διαδίκτυο τον περισσότερο χρόνο:

Σερφάρετε( σε διάφορες ιστοσελίδες) ⃝

Παίζετε ηλεκτρονικά παιχνίδια ⃝

Είστε σε μέσα κοινωνικής δικτύωσης ⃝

Ασχολείστε με συγκεκριμένες ιστοσελίδες που βοηθούν στη σχολική σας μελέτη ⃝

10.Πόσες ώρες σερφάρετε στο διαδίκτυο(σε διάφορες ιστοσελίδες) , παίζετε διαδικτυακά παιχνίδια ή ασχολείστε με τα μέσα κοινωνικής δικτύωσης τις καθημερινές;

Καμία ⃝ 1-2⃝ 2-5⃝ περισσότερες από 5 ⃝

11.πόσες ώρες σερφάρετε στο διαδίκτυο(σε διάφορες ιστοσελίδες), παίζετε διαδικτυακά παιχνίδια ή ασχολείστε με τα μέσα κοινωνικής δικτύωσης το Σαββατοκύριακο;

1-2⃝ 2-5⃝ περισσότερες από 5 ⃝

12.θεωρείτε ότι υπάρχουν κίνδυνοι στην ενασχόλησή σας με το διαδίκτυο;

ΝΑΙ ⃝ ΟΧΙ ⃝

13.Εχετε πέσει θύμα διαδικτυακού εκφοβισμού;

ΠΟΤΕ ⃝ ΜΙΑ ΦΟΡΑ ⃝ ΑΡΚΕΤΕΣ ΦΟΡΕΣ⃝

14.Εχετε παραμελήσει άλλες δραστηριότητές σας( σχολική μελέτη, αθλήματα, έξοδο με φίλους) ή και βασικές ανάγκες σας ( φαγητό , μπάνιο, ύπνο) για να παρατείνετε τον χρόνο παραμονής σας στο διαδίκτυο(σερφάρισμα), τα διαδικτυακά παιχνίδια ή τα μέσα κοινωνικής δικτύωσης;

ΠΟΤΕ⃝ ΣΠΑΝΙΑ ⃝ ΣΥΧΝΑ ⃝ ΠΟΛΥ ΣΥΧΝΑ ⃝

15.Εχετε γνωρίσει καινούργια πρόσωπα που τα ξέρετε μόνο από το διαδίκτυο;

ΝΑΙ ⃝ ΟΧΙ ⃝

16.Σας έχει τύχει πρόσωπα που γνωρίσατε στο διαδίκτυο να έχει αποδειχθεί ότι είχαν ψεύτικη ταυτότητα;

ΝΑΙ ⃝ ΟΧΙ⃝

17. Οι γονείς σας γνωρίζουν για όλες τις δραστηριότητες και τις γνωριμίες σας στο διαδίκτυο;

ΝΑΙ ⃝ ΟΧΙ ⃝

18. Την περίοδο του εγκλεισμού λόγω πανδημίας αυξήθηκαν οι ώρες ενασχόλησής σας με το διαδίκτυο;( εξαιρούνται οι ώρες της διαδικτυακής εκπαίδευσης).

ΝΑΙ⃝ ΟΧΙ ⃝

19. Πόσο καλά ενημερωμένος-η θεωρείτε ότι είστε σε σχέση με όλα τα θέματα και τους κινδύνους γύρω από το διαδίκτυο;

ΜΕΤΡΙΑ⃝ ΚΑΛΑ ⃝ ΠΟΛΥ ΚΑΛΑ ⃝

20. Θα επιθυμούσατε να ενημερώνεστε πιο τακτικά και επιστημονικά για τις εξελίξεις και τους κινδύνους γύρω από το διαδίκτυο από το σχολείο ή από κάποιον αρμόδιο φορέα;

ΝΑΙ ⃝ ΟΧΙ ⃝

ΒΙΒΛΙΟΓΡΑΦΙΑ-ΠΗΓΕΣ

-Wikipedia

-ιστοσελίδα διεύθυνσης δίωξης ηλεκτρονικού εγκλήματος

-Ελληνικό κέντρο ασφαλούς δικτύου <https://saferinternet4kids.gr/>

-«Το locldown μετατρέπει το διαδίκτυο σε παγίδα για τα παιδιά» εφημερίδα τα Νέα 28/12/2020<https://www.tanea.gr/2020/12/28/science-technology/europol-to-lockdown-metatrepei-to-diadiktyo-se-pagida-gia-ta-paidia/>

- 9 Φεβρουαρίου- Ημέρα ασφαλούς διαδικτύου <https://internetsafety.pi.ac.cy/home>